*VZOR*

**Všeobecne záväzné nariadenie**

**o určení výšky finančných príspevkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec/mesto \_\_\_\_\_\_\_\_\_\_\_**

Obecné/Mestské zastupiteľstvo v \_\_\_\_\_\_\_\_\_\_\_\_ *(uviesť názov mesta/obce)* v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114, § 116 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení:

PRVÁ ČASŤ

ÚVODNÉ USTANOVENIA

§ 1

Účel a predmet

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec/mesto \_\_\_\_\_\_\_\_\_\_\_\_\_\_ .

§ 2

Druhy príspevkov v školách a školských zariadeniach

V školách a školských zariadeniach v zriaďovateľskej pôsobnosti obce/mesta \_\_\_\_\_\_\_\_\_\_\_\_\_\_\_\_\_\_\_ sa uhrádzajú tieto príspevky na čiastočnú úhradu nákladov na výchovu a vzdelávanie a nákladov spojených so stravovaním (ďalej len „príspevky“):

1. príspevok za pobyt dieťaťa v materskej škole,
2. príspevok na štúdium v základnej umeleckej škole,
3. príspevok na činnosť školského klubu detí,
4. príspevok na činnosť centra voľného času,
5. príspevok na čiastočnú úhradu nákladov spojených so stravovaním v zariadení školského stravovania.

DRUHÁ ČASŤ

PRÍSPEVKY V ŠKOLÁCH A ŠKOLSKÝCH ZARIADENIACH

§ 3

Príspevok za pobyt dieťaťa v materskej škole

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou \_\_\_\_\_\_\_ €.
2. Príspevok sa uhrádza vopred do \_\_\_\_\_ dňa v kalendárnom mesiaci.
3. Ak je dieťa prijaté do materskej školy v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do materskej školy.

*(Doplniť konkrétnu výšku na konkrétne podmienky materskej školy a jej prevádzky – výšku mesačného príspevku zákonného zástupcu za pobyt dieťaťa v materskej škole zriadenej obcou určí zriaďovateľ VZN.)*

§ 4

Výška, termín a spôsob úhrady príspevku za pobyt dieťaťa v materskej škole v období obmedzenej alebo prerušenej prevádzky cez letné prázdniny

1. Príspevok v materskej škole sa neuhrádza za dieťa, ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.
2. Preukázateľný spôsob je predloženie potvrdenia od lekára (ak je dôvodom choroba) a čestné vyhlásenie zákonného zástupcu o rodinných dôvodoch prerušenia dochádzky do materskej školy.
3. Príspevok v materskej škole sa neuhrádza za dieťa, ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená obcou/mestom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku vo výške \_\_\_\_\_\_\_\_\_\_\_\_\_ alebo vypočítanú spôsobom \_\_\_\_\_\_\_\_\_\_\_\_\_\_\_\_\_\_\_\_\_\_\_ (vypočítanú pomerom dní alebo iným spôsobom).
4. Konkrétnu výšku príspevku podľa § 4 odseku 3 VZN oznámi zákonnému zástupcovi riaditeľ materskej školy, do ktorej je dieťa na základe rozhodnutia prijaté. Pre určenie výšky príspevku je rozhodujúce písomné vyhlásenie zákonného zástupcu, v ktorom preukázateľne a záväzne vyjadrí svoj záujem o dochádzku dieťaťa do materskej školy v čase letných prázdnin a uvedie, v ktorých týždňoch počas letných prázdnin bude dieťa materskú školu navštevovať.
5. Za týždeň dochádzky do materskej školy sa na účely platenia príspevku podľa tohto článku považuje každý aj začatý týždeň, okrem týždňa, v ktorom 1. júl pripadne na štvrtok alebo piatok, kedy sa za začatý týždeň príspevok neuhrádza.

*(Doplniť konkrétnu výšku a konkrétne termíny. Podľa školského zákona sa na základe rozhodnutia zriaďovateľa príspevok neuhrádza za dieťa:*

* *ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,*
* *ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.*

*A je tak dôležité, aby sa vo VZN tieto podmienky upresnili, konkretizovali.)*

§ 5

Príspevok na štúdium v základnej umeleckej škole

1. Výška príspevku na štúdium v základnej umeleckej škole (ZUŠ) sa pre skupinové vyučovanie určuje nasledovne:
2. prípravné štúdium \_\_\_\_\_ € mesačne,
3. základné štúdium \_\_\_\_\_ € mesačne,
4. rozšírené štúdium \_\_\_\_\_ € mesačne,
5. skrátené štúdium \_\_\_\_\_ € mesačne,
6. štúdium pre dospelých do 25 rokov, nezaopatrená osoba \_\_\_\_\_ € mesačne,
7. štúdium pre dospelých do 25 rokov, zaopatrená osoba \_\_\_\_\_ € mesačne,
8. štúdium pre dospelých nad 25 rokov, zaopatrená osoba \_\_\_\_\_ € mesačne.

1. Výška príspevku na štúdium v základnej umeleckej škole (ZUŠ) sa pre individuálne vyučovanie určuje nasledovne:
2. prípravné štúdium \_\_\_\_\_ € mesačne,
3. základné štúdium \_\_\_\_\_ € mesačne,
4. rozšírené štúdium \_\_\_\_\_ € mesačne,
5. skrátené štúdium \_\_\_\_\_ € mesačne,
6. štúdium pre dospelých do 25 rokov, nezaopatrená osoba \_\_\_\_ € mesačne,
7. štúdium pre dospelých do 25 rokov, zaopatrená osoba \_\_\_\_\_ € mesačne,
8. štúdium pre dospelých nad 25 rokov, zaopatrená osoba \_\_\_\_\_ € mesačne.
9. Príspevok sa uhrádza vopred do \_\_\_\_ dňa v kalendárnom mesiaci.
10. Ak je žiak prijatý na štúdium v ZUŠ v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí žiaka na štúdium v ZUŠ.
11. Príspevok sa uhrádza za každý odbor ZUŠ, do ktorého bol žiak na základe rozhodnutia riaditeľa prijatý, v prípade, ak žiak navštevuje v hudobnom odbore viac študijných zameraní, príspevok sa uhrádza za každé študijné zameranie, na ktoré bol žiak na základe rozhodnutia prijatý.

*(Doplniť konkrétnu výšku a konkrétne termíny podľa podmienok na ZUŠ.)*

§ 6

Príspevok na činnosť školského klubu detí

1. Zákonný zástupca dieťaťa prispieva na činnosť školského klubu detí (ŠKD) mesačne za dieťa sumou vo výške \_\_\_\_\_ €**.**
2. Príspevok sa uhrádza vopred do \_\_\_\_ dňa v kalendárnom mesiaci.
3. Ak je dieťa prijaté do ŠKD v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do školského klubu detí.

*(Doplniť konkrétnu výšku a konkrétne termíny. Výška príspevku môže zohľadňovať náročnosť a druh klubovej činnosti, a tak môže byť v prípade viacerých ŠKD pri základných školách stanovená rôzne.)*

§ 7

Príspevok na činnosť centra voľného času

* 1. Výška príspevku na činnosť centra voľného času (CVČ) sa určuje mesačne pre:
1. nezaopatrené dieťa do 15 rokov – \_\_\_\_\_ €,
2. študenta od 15 do 25 rokov – \_\_\_\_\_ €,
3. inú dospelú osobu do veku 30 rokov – \_\_\_\_ €.
	1. Príspevok sa uhrádza vopred do \_\_\_\_\_\_ dňa v kalendárnom mesiaci.
	2. Ak je dieťa/študent/iná dospelá osoba prijaté/ý/á do CVČ v priebehu školského roka, za prvý mesiac dochádzky sa príspevok uhrádza vždy do \_\_\_\_\_ pracovných dní odo dňa, v ktorom bolo zákonnému zástupcovi doručené rozhodnutie o prijatí do centra voľného času.

*(Doplniť konkrétnu výšku a konkrétne termíny.)*

§ 8

Príspevok na čiastočnú úhradu nákladov za stravovanie

v zariadení školského stravovania

1. Zariadenie školského stravovania poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s finančnými pásmami nákladov na nákup potravín na jedno jedlo určenými ministerstvom školstva s účinnosťou od 1. 9. 2011.
2. Výška príspevku je nasledovná:

|  |  |  |  |  |
| --- | --- | --- | --- | --- |
| Stravník – dieťa v MŠ | 1 desiata | 1 obed | 1 olovrant | Celodenná strava |
| € | € | € | € |
| Stravníci od 2 – 6 rokov  |  |  |  |  |

|  |  |
| --- | --- |
| Stravník – žiak v ZŠ, v SŠ | 1 obed |
| € |
| Stravníci od 6 – 11 rokov  |  |
| Stravníci od 11 – 15 rokov  |  |
| Stravníci od 15 – 18/19 rokov  |  |

|  |  |
| --- | --- |
| Stravník – žiak v športovej triede v ZŠ, v SŠ  | 1 obed |
| € |
| Stravníci od 6 – 11 rokov  | 1,29 |
| Stravníci od 11 – 15 rokov  | 1,38 |
| Stravníci od 15 – 18/19 rokov  | 1,49 |

1. Príspevok na čiastočnú úhradu nákladov na stravovanie v zariadení školského stravovania podľa tohto článku sa uhrádza do \_\_\_\_\_ dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza škole, ktorej je školská jedáleň súčasťou.

*(Doplniť konkrétnu výšku a konkrétne termíny.*

*Je možné rozhodnúť aj o výške a úhrade príspevku na režijné náklady, a to vo viacerých možnostiach, napr.:*

*Zákonný zástupca uhrádza príspevok na režijné náklady zariadenia školského stravovania vo výške \_\_\_\_\_ euro na jeden obed a \_\_\_\_\_\_\_ euro na jedno doplnkové jedlo.*

*alebo*

*Zákonný zástupca uhrádza príspevok na režijné náklady zariadenia školského stravovania vo výške \_\_\_\_\_ euro mesačne.*

*Alebo*

*Zákonný zástupca uhrádza príspevok na režijné náklady vo výške \_\_\_\_\_ euro za deň, v ktorom bolo odobrané aspoň jedno jedlo.)*

§ 9

Príspevok na čiastočnú úhradu nákladov za diétne stravovanie

v zariadení školského stravovania

1. Zariadenie školského stravovania poskytuje stravovanie pre stravníkov podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných MŠ SR, zásad pre zostavovanie jedálnych lístkov a finančných podmienok na nákup potravín pre prípravu jedál a nápojov.
2. V súlade s finančnými pásmami nákladov na nákup potravín na jedno jedlo podľa vekových kategórií stravníkov vydanými MŠ SR sú určené mesačné príspevky na čiastočnú úhradu nákladov na stravovanie v zariadení školského stravovania nasledovne:

|  |  |  |  |  |
| --- | --- | --- | --- | --- |
| Stravník – dieťa v MŠ | 1 desiata | 1 obed | 1 olovrant | Celodenná strava |
| € | € | € | € |
| Stravníci od 2 – 6 rokov  |  |  |  |  |

|  |  |
| --- | --- |
| Stravník – žiak v ZŠ, v SŠ  | 1 obed |
| € |
| Stravníci od 6 – 11 rokov  |  |
| Stravníci od 11 – 15 rokov  |  |
| Stravníci od 15 – 18/19 rokov  |  |

|  |  |
| --- | --- |
| Stravník – žiak v športovej triede v ZŠ, v SŠ  | 1 obed |
| € |
| Stravníci od 6 – 11 rokov  |  |
| Stravníci od 11 –15 rokov  |  |
| Stravníci od 15 – 18/19 rokov  |  |

3. Diétne jedlá sa môžu pripravovať pre deti a žiakov, ktorých zákonný zástupca predloží riaditeľovi školy, ktorej je zariadenie školského stravovania súčasťou, potvrdenie ošetrujúceho lekára, že zdravotný stav dieťaťa vyžaduje osobitné stravovanie podľa materiálno-spotrebných noriem a receptúr pre diétne stravovanie vydaných MŠ, ktoré obsahuje aj údaj o druhu diéty.

1. Podmienky poskytovania diétneho stravovania určí riaditeľ školy, ktorej je zariadenie školského stravovania súčasťou vo vnútornom predpise a zverejní na obvyklom mieste a na webovom sídle školy najneskôr do ­­­­­­­­­­­­­­­­­­­­\_\_\_\_\_\_\_\_\_ príslušného kalendárneho roka.
2. Príspevok na čiastočnú úhradu nákladov na diétne stravovanie v zariadení školského stravovania sa uhrádza do \_\_\_\_\_\_\_\_ dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza materskej alebo základnej škole, ktorej je zariadenie školského stravovania súčasťou.

*(Doplniť konkrétnu výšku a konkrétne termíny.)*

§ 10

Stravovanie a príspevok dospelých stravníkov

v zariadení školského stravovania

1. Zriaďovateľ súhlasí so stravovaním dospelej osoby v zariadeniach školského stravovania.

2. Denný príspevok dospelých stravníkov na nákup potravín sa uhrádza podľa finančného pásma stanoveného MŠ pre vekovú kategóriu stravníkov 15 – 18/19-ročných žiakov strednej školy.

3. Náklady na nákup potravín na jedno jedlo pre dospelého stravníka sa určujú vo výške \_\_\_\_\_\_\_\_\_\_\_\_ euro a režijné náklady vo výške \_\_\_\_\_\_\_\_\_\_\_\_\_ euro.

4. Dospelý stravník uhrádza za jedno hlavné jedlo cenu, ktorá sa skladá z príspevku vo výške nákladov na nákup potravín a režijných nákladov.

5. Stravovanie zamestnancov sa realizuje v súlade so Zákonníkom práce. Hodnota obeda sa stanovuje na sumu \_\_\_\_\_\_\_\_\_\_\_ eur,pričom zamestnanec prispieva sumou \_\_\_\_\_\_ eur a zamestnávateľ sumou \_\_\_\_ eur.

*(Doplniť konkrétnu výšku a konkrétne termíny.)*

TRETIA ČASŤ

SPOLOČNÉ, ZÁVEREČNÉ A ZRUŠOVACIE USTANOVENIA

§ 11

Úhrada príspevku

1. Zákonný zástupca alebo dospelá osoba majú povinnosť príspevok uhradiť spôsobom a za podmienok, ktoré určí riaditeľ školy alebo školského zariadenia (ďalej len „riaditeľ“) vo vnútornom predpise.
2. Riaditeľ je povinný účinné VZN, ako aj smernicu o podmienkach úhrady príspevku zverejniť na webovom sídle školy a v priestoroch školy.
3. Riaditeľ je povinný na stretnutí zákonných zástupcov a rodičov detí a žiakov (rodičovskom združení) informovať o výške príspevkov uhrádzaných zákonnými zástupcami.

§ 12

Postup pre zníženie alebo odpustenie príspevkov

1. Žiadosť o zníženie alebo odpustenie príspevkov môže uplatniť zákonný zástupca u zriaďovateľa – obec/mesto. Písomné žiadosti je potrebné doručiť na obecný úrad/mestský úrad.
2. Obec/mesto môže o žiadosti rozhodnúť za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)
3. Nárok na zníženie alebo odpustenie príspevku trvá len počas doby, kedy trvajú podmienky zníženia a odpustenia príspevkov, t. j. pokiaľ je zákonný zástupca poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1)
4. Ak dôjde k zmene skutočností rozhodujúcich o znížení alebo odpustení príspevku, zákonný zástupca túto skutočnosť bezodkladne písomne oznámi na obecný úrad/mestský úrad.
5. Tento postup sa neuplatní, ak ide o deti a žiakov, na ktoré sa poskytuje dotácia podľa osobitného predpisu.2)

§ 13

Záverečné ustanovenia

Toto VZN nadobúda účinnosť pätnástym dňom odo dňa vyvesenia nariadenia na úradnej tabuli a na webovom sídle po jeho schválení v zastupiteľstve.

§ 14

Zrušovacie ustanovenia

Dňom nadobudnutia účinnosti tohto VZN sa ruší VZN \_\_\_\_\_\_ o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je \_\_\_\_\_\_\_\_\_\_\_\_\_\_\_\_\_.

V \_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis starostu/primátora

1) Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov

2) § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky